**Ministru kabineta noteikumu projekta “Grozījumi Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”” (turpmāk – noteikumu projekts) izstrādāts, lai nodrošinātu, ka dabasgāzes akcīzes nodokļa deklarācijā tiktu norādīta informācija par minimālās akcīzes nodokļa likmes - 0,55 *euro* par 1 MWh piemērošanu dabasgāzei, kuru izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei.Noteikumu projekts stāsies spēkā 2020.gada 1.maijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeima 2020.gada 6.februārī pieņēma likumu “Grozījumi likumā “Par akcīzes nodokli””, kas no 2020.gada 1.maija paredz atcelt akcīzes nodokļa atbrīvojumu dabasgāzei, kuru izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei, nosakot šādiem mērķiem izmantojamai dabasgāzei akcīzes nodokļa likmi - 0,55 *euro* par 1 MWh.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2010.gada 30.marta noteikumu Nr.300 "Noteikumi par akcīzes nodokļa deklarācijas veidlapām un to aizpildīšanas kārtību" (turpmāk – Ministru kabineta 2010.gada 30.marta noteikumi Nr.300) 5.pielikumā "Dabasgāzes akcīzes nodokļa deklarācija" dabasgāzes apjoms, kas izmantots lauksaimniecībā izmantojamās zemes segto platību (siltumnīcu) siltumapgādei un dabasgāzes apjoms, kas izmantots rūpniecisko mājputnu novietņu (kūts) un inkubatoru siltumapgādei norādāms atsevišķā sadaļā “Dabasgāzes apjoms, ko atbrīvo no akcīzes nodokļa”. Noteikumu projekts paredz izteikt jaunā redakcijā Ministru kabineta 2010.gada 30.marta noteikumu Nr.300 5. pielikumu, svītrojot 8.punktu “Dabasgāzes apjoms, ko atbrīvo no akcīzes nodokļa”. Dabasgāzes, kuru izmanto lauksaimniecībā izmantojamās zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei, apjoms turpmāk būs norādāms 5.pielikuma 17.rindā pie dabasgāzes apjoma, kam piemēro akcīzes nodokļa likmi saskaņā ar likuma “Par akcīzes nodokli” 15.1 panta pirmās daļas 3.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1. dabasgāzes tirgotājiem un publiskiem tirgotājiem, ja minētās personas tirgo dabasgāzi galalietotājiem, un dabasgāzes sadales sistēmas operatoru, ja tas sniedz pēdējās garantētās piegādes pakalpojumu;
2. komersantiem, kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar dabasgāzi (tajā skaitā sašķidrināto dabasgāzi un saspiesto dabasgāzi), ja dabasgāze netiek transportēta pa dabasgāzes pārvades un sadales sistēmas cauruļvadiem;
3. galalietotājiem, kuri ieved Latvijas Republikā vai saņem dabasgāzi izlietošanai pašu vajadzībām zemes segto platību (siltumnīcu) siltumapgādei un rūpniecisko mājputnu novietņu (kūts) un inkubatoru siltumapgādei.

. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums administratīvo slogu nepalielina. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta Finanšu ministrijas mājas lapā http://www.fm.gov.lv sadaļā „Sabiedrības līdzdalība” – „Tiesību aktu projekti” – „Nodokļu politika”.Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Informācija par noteikumu projektu 2020.gada 17.februārī ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”, adrese:<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project638> unMinistru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese*:* <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Iebildumi par šo noteikumu projektu nav saņemti |
| 4. | Cita informācija | Sabiedrība pēc normatīvā akta pieņemšanas tiks informēta par publikāciju Latvijas Republikas oficiālajā elektroniskajā izdevumā „Latvijas Vēstnesis”, kā arī tas tiks ievietos bezmaksas normatīvo aktu datubāzē [www.likumi.lv](http://www.likumi.lv) |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde pēc būtības neietekmē noteikumu projekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.Noteikumu projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Noteikumu projekts tiks realizēts Valsts ieņēmumu dienesta esošo finanšu līdzekļu ietvaros. |

Finanšu ministrs J. Reirs

Rudzīte 67120137

Inga.Rudzite@vid.gov.lv